Suchinthana/ta-wikipedia huggingface dataset:
வரைகலை பயனர் இடைமுகம்

வரைகலை பயனர் இடைமுகம் என்பது ஒரு இலத்திரனிய கருவிக்கும் பயனருக்கும் இடையேயான பட இடைமுகமாகும்.  சின்னங்கள், படங்கள், கட்டங்கள் போன்ற காட்சிசார்ந்த இடைமுகமாகும்.  குறிப்பாக தற்கால கணினிகள் எல்லாம் பொதுவாக வரைகலை பயனர் இடைமுகத்தைக் கொண்டுள்ளன.  இதை கட்டளை வரி (command line) இடைமுகத்தோடும், தற்போது புதிதாக அறிமுகப்படுத்தப்படும் பல்முனைத் தொடு இடைமுகத்தோடும் ஒப்பிட்டு வேறுபடுத்தலாம். தற்போது கணினி தவிர மற்ற சாதனங்கள் (கைபேசி, தொலைக்காட்சி, டேப்ளட்) இலும் பயன்படுத்தப்படுகிறது.

மேற்கோள்கள்

பயனர் இடைமுகம்
வரைகலை பயனர் இடைமுகம்
அமெரிக்கக் கண்டுபிடிப்புகள்
சித்திரதுர்க்கா மாவட்டம்

சித்திரதுர்க்கா மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் சித்திரதுர்க்கா நகரத்தில் உள்ளது. வேதவதி, துங்கபத்திரை ஆகிய நதிகள் இம்மாவட்டத்தில் பாய்கின்றன.

அமைவிடம்
இம்மாவட்டம்தென்கிழக்கிலும், தெற்கிலும் தும்கூர் மாவட்டத்தையும், தென்மேற்கில் சிக்மகளூர் மாவட்டத்தையும், மேற்கில் தாவண்கரே மாவட்டத்தையும், வடக்கில் பெல்லாரி மாவட்டத்தையும், கிழக்கில் ஆந்திர மாநிலத்தின் அனந்தபூர் மாவட்டத்தையும் எல்லைகளாகக் கொண்டுள்ளது.

மாவட்ட நிர்வாகம்
இம்மாவட்டம் 6 வருவாய் வட்டங்களைக் கொண்டுள்ளது.
 சித்திரதுர்க்கா
 ஹிரியூர்
  ஹொசதுர்கா
 மொளகால்கேரே
 சள்ளகேரே
 ஹொளல்கெரே

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   இம்மாவட்டத்தின் மக்கள் தொகை 1,659,456  ஆகும். அதில்  840,843  ஆண்கள் மற்றும் 818,613 r பெண்கள் உள்ளனர்.பாலின விகிதம் 1000 ஆண்களுக்கு 974 பெண்கள் வீதம் உள்ளனர். சராசரி எழுத்தறிவு 73.71 % ஆகும். இம்மாவட்ட மக்களில் இந்து சமயத்தினர் 91.63 %, இசுலாமியர் 7.76 %, சமணர்கள் 0.23 %, கிறித்தவர்கள்  0.19 % மற்றும் பிறர் 0.20% ஆக உள்ளனர்.

இவற்றையும் பார்க்கவும்
  கர்நாடக மாவட்டங்கள்
 பெங்களூரு கோட்டம்

மேற்கோள்கள்

வெளியிணைப்புக்கள்
  சித்திரதுர்கா மாவட்டத்தின் வரைபடம்
 கர்நாடகா ஆன்லைன் இணைய தளத்தில் சித்திரதுர்க்கா மாவட்டப் பக்கம் 

 மாவட்ட இணையதளம் 
 நகராட்சி தளம் 

கர்நாடக மாநிலத்தில் உள்ள மாவட்டங்கள்
சித்ரதுர்கா மாவட்டம்
கோலார் மாவட்டம்

கோலார் மாவட்டம் இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் கோலார் நகரத்தில் உள்ளது. இம்மாவட்டத்தில் கோலார் தங்க வயல்  உள்ளது. 8,225 சதுர கிலோமீட்டர் பரப்பளவு கொண்ட இம் மாவட்டம் கிழக்கு நில நிரைக்கோடுகள் 77° 21', 78° 35' ஆகியவற்றுக்கு இடையிலும், வடக்கு நில நேர்க்கோடுகள் 120 46', 130 58' ஆகியவற்றுக்கு இடையிலும் அமைந்துள்ளது. கர்நாடக மாநிலத்தின் தென் பகுதியில் உள்ள இந்த மாவட்டமே மாநிலத்தின் கிழக்குக் கோடியில் அமைந்த மாவட்டமாகவும் உள்ளது.

இம்மாவட்டம் மேற்கில் பெங்களூரு நாட்டுப்புறம், தும்கூர் மாவட்டம் ஆகியவையும், வடக்கிலும் கிழக்கிலும் முறையே ஆந்திரப் பிரதேசத்தைச் சேர்ந்த அனந்தபூர், அதே மாநிலத்தைச் சேர்ந்த சித்தூர் ஆகிய மாவட்டங்களும், தெற்கில் தமிழ் நாட்டு மாவட்டங்களான கிருஷ்ணகிரி, வேலூர் என்னும் மாவட்டங்களையும் எல்லைகளாகக் கொண்டுள்ளது.

மாவட்ட நிர்வாகம்
இந்த மாவட்டத்தில் கீழ்க்கண்ட 6 வட்டங்கள் உள்ளன.
கோலார் வட்டம்
 கோலார் தங்க வயல் வட்டம் (KGF)
பங்கார்பேட் வட்டம்
மாலூர் வட்டம்
முள்பாகல் வட்டம்
சிறீநிவாசபுரா வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  கோலார் மாவட்டத்தின் மக்கள் தொகை 1,536,401 ஆகும். அதில் 776,396  ஆண்கள் மற்றும் 760,005 பெண்கள் உள்ளனர்.பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு  74.39 %ஆகும். இம்மாவட்ட மக்களில் இந்து சமயத்தினர் 84.97 % , இசுலாமியர் 13.01 %, கிறித்தவர்கள் 1.74 % மற்றும் பிறர் 0.29% ஆக உள்ளனர்.

தமிழ் கல்வெட்டுகள், கோலராமமா கோயில்

மேற்கோள்கள்

இவற்றையும் பார்க்கவும்
 கர்நாடக மாவட்டங்கள்

வெளியிணைப்புக்கள்
 கோலார் மாவட்ட இணையதளம்

கர்நாடக மாநிலத்தில் உள்ள மாவட்டங்கள்
கோலார் மாவட்டம்
பிலிசுடோசின்

பிலிசுடோசின் தற்காலத்தில் இருந்து சுமார் 1.8 மில்லியன் முதல் 10, 000 வருடங்களுக்கு முந்தைய காலமாகும். பிலிசுடோசின் என்ற பெயர் கிரேக்க மொழியில் இருந்து பெறப்பட்டதாகும். கிரேக்கத்தில் πλεῖστος (pleistos/பிலிசு "மிகவும்") மற்றும் καινός (kainos/டோசின் "புதிய") என்று பொருள்படும்.

மேற்கோள்கள்

வரலாறு
இந்திய ஆட்சிப் பணி

இந்திய ஆட்சிப் பணி (அ)  இ.ஆ.ப, (ஐ.ஏ.எஸ்) (இந்தி: भारतीय प्रशासनिक  सेवा, பாரதீய பிரசாசனிக் சேவா) அனைத்து இந்தியப் பணிகளின் (குடியுரிமைப் பணியியல்) மூன்று பணிகளுள் ஒன்றாக, இந்திய அரசின் ஆட்சியியல் பணியினை மேற்கொள்ளும் சிறப்பு அமைப்பாக இந்திய அரசாங்கத்தால் கட்டமைக்கப்பட்டதாகும். ஏனைய இரண்டு பணிகள் இந்தியக் காவல் பணி (அ) இ. கா. ப மற்றும் இந்திய வனப் பணி (அ) இ. வ. ப ஆகும். இ ஆ ப அலுவலர்கள் இந்திய மாநில மற்றும் ஆட்சிப்பகுதி அரசுகளின் பணித்துறை ஆட்சி நடைபெறுவதற்கு  உறுதுணை புரிகின்றனர். அரசின் செயலாட்சியர்களுக்கு உறுதுணையாக செயல்படுகின்றனர். ஒன்றிய அரசுப்பணியாளர் தேர்வாணையம் ஆண்டுதோறும் நடத்தும் இந்தியக் குடியியல் பணிகள் தேர்வு மூலம் இந்தியாவின் செயல் வல்லுனர்களைத் தேர்ந்தெடுக்கின்றனர். இந்தப் பணிக்கு பல்கலைக்கழகத்தின் ஏதாவது ஒரு இளநிலைப் பட்டம் குறைந்த அளவுக் கல்வித் தகுதியாக உள்ளது.

வரலாறு 
இந்திய ஆட்சிப் பணியின் முன்னோடியாக இந்தியாவில் இருந்த அமைப்பு இந்தியக் குடியுரிமைப் பணி (கலெக்டர்-ஆட்சியர்) என்ற அமைப்பாக இந்தியா பிரித்தானியரின் காலனி ஆட்சியில் இருந்த காலகட்டத்தில் இருந்தது. இந்தியா விடுதலையடைந்த பின் இவ்வமைப்பு இந்திய ஆட்சிப் பணி என்று பெயர் மாற்றம் கண்டது.

தேர்வு மற்றும் பயிற்சிகள் 
ஒருவர் இந்திய ஆட்சிப் பணியில் சேர்ந்து சேவைப் புரிய அவர் ஒன்றிய அரசுப் பணியாளர் தேர்வாணையத்தால் ஒவ்வொரு ஆண்டும் நடத்தப்பெறும் இந்தியக் குடியியல் பணிகள் தேர்வில் தேர்ச்சிப் பெற்றிருக்க வேண்டும். இப்பொதுத்தேர்வு இந்தியக் காவல் பணி, பிரிவு ஏ மற்றும் பிரிவு பி நடுவண் அரசுப் பணிகளுக்கும் சேர்த்து நடத்தப்படுகின்றன. (இந்திய வனப் பணித் தேர்வு தனியாக ஒன்றிய அரசுத் தேர்வாணையத்தால் நடத்தப்படுகின்றன).

தேர்வு நிலைகள் 
 இத்தேர்வு மூன்று நிலைகளில் நடத்தப்பெறுகின்றன.
 முதனிலை தேர்வு (Preliminary) கொள்குறி வகைத் (புலனறிவு) தேர்வாக நடத்தப்படுகிறது.
 முதனிலையில் தேறியவர்கள் இரண்டாம் நிலை முக்கியத் (Main) தேர்வுக்கு அனுமதிக்கப்படுகின்றனர். 
 இரண்டாம் நிலையில் (முக்கியத் தேர்வில்) தேறியவர்கள் மூன்றாவது தேர்வான நேர்காணல் (Interview) தேர்வுக்கு புது தில்லிக்கு அழைக்கப்படுகின்றனர்.
 முக்கியத் தேர்வில் தேர்வு எழுதுபவர் கட்டாயப் பாடங்களான பொதுக்கல்வி, கட்டுரை மற்றும் கட்டாய மொழித் தாள் மற்றும் ஆங்கிலத் தாள் இவற்றைத் தவிர வேறு ஒரு விருப்பப் பாடத்தை தேர்வு செய்ய வேண்டும்.

தேர்வு நடைமுறை

பதவி உயர்வு இந்திய ஆட்சிப் பணி 
இந்திய ஆட்சிப் பணிக்கான தேர்வை நேரடியாக எதிர்கொண்டு அதில் வெற்றி பெற்று அரசுத் துறைகளின் பணிகளில் சேர்வது ஒரு வகையாக இருந்தாலும், அரசுத் துறைகளில் பணியாற்றி வருபவர்கள் பதவி உயர்வின் மூலம் இந்திய ஆட்சிப் பணி அதிகாரிகளாக மாநில அரசுகளின் வழியாகத் தரம் உயர்த்தப்படும் முறையும் இந்தியாவில் உள்ளது.

இவற்றையும் பார்க்கவும் 
 இந்திய வெளியுறவுப் பணி
இந்தியக் காவல் பணி
இந்திய வனப் பணி
பிரித்தானிய இந்தியக் குடியுரிமைப் பணி

மேற்கோள்கள்

வெளியிணைப்புகள் 
 அதிகாரப்பூர்வ இணையத்தளம் 
 இ.ஆ.ப பயிற்சி உதவி
 மத்திய தேர்வாணையத் தேர்வுகளுக்கான உதவித் தளம்
 மைய அரசுப் பணியாளர் தேர்வாணையத்தின் அதிகாரப்பூர்வ இணையத்தளம்(இவ்விணையத்தளத்தில் மைய அரசுப் பணியாளர்      தேர்வாணையத்தின் ஆண்டுத் திட்டம், பாடத் திட்டம் மற்றும் முந்தைய ஆண்டு வினாத்தாட்கள் கொடுக்கபட்டுள்ளன)
 இ.ஆ.ப பயிற்சித் தளம்
 இ.ஆ.ப பயிற்சித் தளம் மற்றும் பாடக்குறிப்புகள் 

இந்திய அரசியல்
இந்திய நிர்வாக அலகுகள்
இந்திய அரசுப் பணிகள்
இந்தியக் குடியியல் பணிகள்
பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
சார்லி

வேல்முருகன் தங்கசாமி மனோகர் (Velmurugan Thangasamy Manohar) தமிழ்த் திரைப்படத்தில் பணியாற்றும் ஓர் இந்திய திரைப்பட நடிகர் ஆவார். தொழில்ரீதியாக இவர் சார்லி என்று அழைக்கப்படுகிறார்.

ஆரம்பகால வாழ்க்கை 
இவர் 6 பங்குனி 1960 ஆம் ஆண்டில் கோவில்பட்டியில் தங்கசாமி மனோகர் என்ற பெயரில் பிறந்து வளர்ந்தார். தனது கல்லூரி படிப்பை கோவில்பட்டியில் உள்ள ஜி.வி.என் கல்லூரியில் வேதியியல் பட்டப்படிப்பை முடித்தார். இவரது கல்லூரி நாட்களில், வரலாற்றியல் மற்றும் சிவாஜி கணேசன், ஆர். முத்துராமன் மற்றும் நாகேஷ் போன்ற தமிழ் நடிகர்களைப் பின்பற்றும் இவரது அசாத்திய திறமைக்காக அறியப்பட்டார்.

இவர் ஒரு ஆர்வமுள்ள பொழுதுபோக்காளர் மற்றும் பிரபலமான மேடைக் கலைஞர் ஆவார், அதே நேரத்தில் தகவல் மற்றும் ஒலிபரப்பு அமைச்சகத்தின் பாடல் மற்றும் நாடகப் பிரிவில் ஒரு பணியாளர் கலைஞராக தனது வாழ்க்கையைத் தொடங்கினார் மற்றும் ஆறு ஆண்டுகளில் 1000 க்கும் மேற்பட்ட நாடகங்களை நிகழ்த்தினார். இயக்குநர் கே. பாலசந்தரின் பொய்க்கால் குதிரை திரைப்படம் மூலம் 1983 ஆம் ஆண்டில் அறிமுகமானார். நகைச்சுவை நடிகராகவும், துணை நடிகராகவும் 800இற்கும் மேற்பட்ட தமிழ் படங்களில் நடித்துள்ளார். ஆங்கில நகைச்சுவை நடிகர் சார்லி சாப்ளின் நினைவாக இவருக்கு சார்லி என்ற பெயர் வழக்கில் வந்தது.

மேற்கோள்கள்

வெளி இணைப்புகள்

1960 பிறப்புகள்
வாழும் நபர்கள்
தமிழ்த் திரைப்பட நடிகர்கள்
தூத்துக்குடி மாவட்ட நபர்கள்
தமிழ்த் திரைப்பட நகைச்சுவை நடிகர்கள்
இலாமா

லாமா (Llama) என்பது தென் அமெரிக்காவைச் சேர்ந்த ஒட்டக வகையைச் சேர்ந்த ஒரு விலங்கு. இவ்விலங்கானது பொதியேற்றிச் செல்ல ஆண்டீய மலைத்தொடரை ஒட்டி வாழும் இன்காக்கள் முதலான இனக்குழுக்களால் பயன்படுத்தப் படுகிறது. இவ்விலங்கு இன்று பணி விலங்காக சுமை ஏற்றிச் செல்லவும், இதன் மயிர், இறைச்சி ஆகியவற்றுக்காகவும் வளர்க்கப்படுகிறது.

நன்கு வளர்ந்த லாமாவானது தலைப்பகுதி வரை ஐந்தரை அடி முதல் ஆறு அடி உயரம் இருக்கும். சராசரியாக 127 கிலோ முதல் 204 கிலோ எடை வரை இருக்கும். பிறந்த ஒட்டகக் கன்றுகள் ஒன்பது கிலோ முதல் 14 கிலோ வரை இருக்கும். லாமாக்கள் மந்தைகளாகக் கூடி வாழ்வன. பொதுவாக இவற்றின் மயிரிழையானது மென்மையாகவும் லனோனின் இல்லாமலும் இருக்கும். இவை புத்திசாலி விலங்குகளாகும். பல வேலைகளைச் சில முறை சொல்லிக்கொடுத்தவுடன் கற்றுக்கொண்டு செய்யும். பொதி சுமக்கும் லாமாக்கள் தங்கள் உடல் எடையில் 20-30% வரை தூக்கிக் கொண்டு பல மைல்கள் நடக்கவல்லன.

லாமாக்கள் வடஅமெரிக்காவின் நடுப்பகுதியில் உள்ள சமவெளிப்பகுதிகளில் 40 மில்லியன் ஆண்டுகளுக்கு முன்னர் தோன்றியிருக்கலாம் எனக்கருதப்படுகிறது. இவை 3 மில்லியன் ஆண்டுகட்கு முன் தென் அமெரிக்காவுக்கும் ஆசியாவிற்கும் இடம்பெயர்ந்தன. பனியுகத்தின் முடிவில் இவை வடஅமெரிக்காவில் அழிந்துவிட்டன. 2007-ஆம் கணக்கெடுப்பின் படி தென்அமெரிக்காவில் 7 மில்லியன் லாமாக்களும் அல்ப்பாக்காக்களும் உள்ளன. ஐக்கிய அமெரிக்கா, கனடாவில் ஒரு இலட்சம் லாமாக்கள் உள்ளன. இவை தென்னமெரிக்காவில் இருந்து இறக்குமதி செய்யப்பட்டவை.

ஊடகங்கள்

மேற்கோள்கள்

பாலூட்டிகள்
1112

கிபி 1112 (MCXII) ஜூலியன் நாட்காட்டியில் ஒரு நெட்டாண்டு.

நிகழ்வுகள் 
 பிரான்சின் லாவோன் நகர மக்கள் தனியாட்சியை அறிவித்து நகர ஆயரைக் கொன்றனர்.
 அனந்தவன்மன் என்னும் வட கலிங்க மன்னனை முதலாம் குலோத்துங்க சோழனின் படைத்தலைவன் கருணாகரத் தொண்டைமான் போரில் வென்றான்.

மேற்கோள்கள்

1112
கெச்சுவா மக்கள்

தென்அமெரிக்காவில் வாழும் கெச்சுவா மொழியைப் பேசும் பல இனக்குழுக்களைச் சேர்ந்த மக்கள் கெச்சுவாக்கள் எனப்படுகின்றனர். இவர்கள் பெரு, ஈக்குடோர், பொலிவியா முதலான நாடுகளில் குறிப்பிடத்தக்க தொகையினர் வாழ்கின்றனர்.

மேற்கோள்கள்

பெரு
இனங்கள்
செயல்கூறு (நிரலாக்கம்)

செயல்கூறுகள் என்பது ஒரு நிரல் செய்ய வேண்டிய வெவ்வேறு பணிகளைக் குறிக்கிறது.  மென்பொருள் வடிவமைப்பில் தேவை அறிதல் கட்டத்தில் அந்த மென்பொருளின் செயல்கூறுகள் எல்லாவற்றையும் வரையறை செய்து கொள்வது முறை.  ஒரு மென்பொருளுக்கு செயல்கூறுகள் தவிர்த்து வேறு நிர்பத்தங்களுக்கும் இருக்கலாம்.  எ.கா எந்த இயங்குதளத்தில் மென்பொருள் இயங்க வேண்டும் என்பது.

இவற்றையும் பாக்க 

 செயற்குறி (கணினியியல்)
 சார்பு
 பணிமுறை நிரல் மொழி
 செயற்குறி (கணினியியல்)

மேற்கோள்கள்

நிரலாக்கம்
தேவைகள் பகுப்பாய்வு

தேவைகள் பகுப்பாய்வு என்பது பொறியியல் வழிமுறையில் ஒரு முக்கிய கட்டம்.  ஒரு பொருளை வடிவமைக்கும் முன்பு, அந்தப் பொருளின் தேவைகளை, அல்லது அது செய்ய வேண்டிய பணிகளை (செயல்கூறுகளை) கேட்டறிந்து, தொகுத்து, பகுப்பாய்வு செய்வது பொறியியல் வடிவமைப்பு சுழற்சியின் முதல் கட்டத்தில் செய்ய வேண்டி பணி ஆகும்.  தேவைகள் நிறைவேற்றப் படக்கூடியதாக, அளக்கப்படக் கூடியதாக, சோதனைப்படுத்தப்படக் கூடியதாக, நிறுவனத்தின் நோக்கங்ளை பூர்த்தி செய்யக்கூடியதாக அமைய வேண்டும்.

மென்பொருள் விருத்தி முறைமை
பொறியியல் வழிமுறை
பகுப்பாய்வு

மேற்கோள்கள்

pl:Wymaganie (inżynieria)#Analiza wymagań lub inżynieria wymagań
தமிழ்நாடு ஊராட்சி மன்றங்கள்

தமிழ்நாடு ஊராட்சி மன்றங்கள் தமிழ்நாட்டில் 500 நபர்களும் அதற்கும் அதிகமான மக்கள் தொகையுடைய ஊர்களை ஊராட்சிகளாகப் பிரித்துள்ளனர். இந்த கிராம ஊராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. இந்த வார்டுகளில் வாக்காளர்களாக உள்ள மக்களால் ஊராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த ஊராட்சி மன்றங்களின் உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த ஊராட்சி மன்றத்திற்கான தலைவர் மக்களால் நேரடியாகத் தலைவர் தேர்வு செய்யப்படுகின்றார். இந்த ஊராட்சி மன்றத்திற்கான துணைத் தலைவர் ஊராட்சி மன்ற வார்டு உறுப்பினர்களால் தேர்வு  செய்யப்படுகின்றார். ஊராட்சியின் உறுப்பினர்களைக் கொண்டு நடத்தப்படும் ஊராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி ஊராட்சி மன்றத்தலைவரே அந்தப் பணிகளை தனக்கு கீழுள்ள ஊழியர்களைக் கொண்டு செயல்படுத்துகிறார். இந்த உறுப்பினர் மற்றும் தலைவர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்படவில்லை.

தமிழ்நாட்டில் மொத்தம் 12,524 ஊராட்சி மன்றங்கள் இருக்கின்றன.

ஊராட்சிப் பகுதிகளில் இருக்கும் வாக்காளர்கள் ஊராட்சி வார்டு உறுப்பினர், ஊராட்சி மன்றத் தலைவர் ஊராட்சி ஒன்றியக் குழு உறுப்பினர் மற்றும் மாவட்ட வார்டு உறுப்பினர் என்று நான்கு பதவிகளுக்காக நான்கு வாக்குகள் அளிக்கின்றனர். பேரூராட்சி, நகராட்சி மற்றும் மாநகராட்சி வாக்காளர்கள் வார்டு உறுப்பினர் பதவிக்கு மட்டும் ஒரு வாக்கு அளிக்கின்றனர்.

ஊராட்சி மன்றத்தின் பணிகள் 
 . தெரு விளக்குகள் அமைத்தல்.
 . ஊர்ச் சாலைகள் அமைத்தல்
 . குடிநீர் வழங்குதல்.
 . கழிவுநீர்க் கால்வாய் அமைத்தல்.
 . சிறிய பாலங்கள் கட்டுதல்.
 . கிராம நூலகங்களைப் பராமரித்தல்.
 . தொகுப்பு வீடுகள் கட்டுதல்.
 . இளைஞர்களுக்கான பொழுதுபோக்கு மற்றும் விளையாட்டு மைதானங்களை நிறுவுதல், பராமரித்தல் ஆகியன ஆகும்.

கிராம சபை மற்றும் கிராம சபைக் கூட்டம்

ஒவ்வொரு ஊராட்சி மன்றங்களிலும் ஆண்டிற்கு நான்கு முறை கூட்டப்படும் கிராம மக்களின் அவைக் கூட்டத்தில், கிராமங்களின் கல்வி, சமூக வளர்ச்சி, போக்குவரத்து, மருத்துவம், வேலைவாய்ப்பு போன்ற திட்டங்கள் குறித்தும், நிறைவேற்றப்பட்ட திட்டப் பணிகள் குறித்த  அறிக்கையையும் ஊராட்சி மன்றத் தலைவர், அரசு அலுவலர் முன்னிலையில் பொதுமக்களிடம் சமர்ப்பிக்க வேண்டும்.  கிராமசபைக் கூட்டமே  கிராம மக்களின் கையிலிருக்கும் அதிகாரம் ஆகும்.

இதனையும் காண்க
 கிராம ஊராட்சி
 கிராம சபை
 கிராம சபைக் கூட்டம்
 ஊராட்சி ஒன்றியம்
 மாவட்ட ஊரக வளர்ச்சி முகமை

மேற்கோள்கள்

வெளிப்புற இணைப்புகள்
  பஞ்சாயத்து ராஜ் அமைப்பு - பாகம் 1 - காணொலி 
 பஞ்சாயத்து ராஜ் - பாகம் 2 - காணொலி 
பஞ்சாயத்து ராஜ் - பாகம் 3 - காணொலி 
பஞ்சாயத்து ராஜ் - பாகம் 4 - காணொலி 
பஞ்சாயத்து ராஜ் - பாகம் 5 - காணொலி  
தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி 

தமிழ்நாடு உள்ளாட்சி அமைப்புகள்
பணி விலங்கு

பணி விலங்கு என்பது மனிதனால் தனக்கோ தனது வேலைக்கு உதவுவதற்காக பழக்கப்படுத்தப்பட்ட விலங்கினைக் குறிக்கும். வீட்டுவிலங்குகளாக மாற்றப்பட்ட நாய்கள், காட்டில் மரங்களை எடுத்துச் செல்ல உதவும் யானைகள் முதலானவை இவற்றுள் அடங்கும்.

பொதுவாக விலங்குகள் அவற்றின் உடல் ஆற்றலுக்காகவோ மோப்பம் போன்ற உள்ளுணர்வுகளுக்காகவோ பழக்கப்படுத்தப்படுகின்றன. யானை அதன் வலிமை காரணமாக காடுகளில் வெட்டப்படும் மரங்களைத் தூக்கிச் செல்லப் பயன்படுகிறது. சில நாய்கள் அவற்றின் மோப்ப உணர்வுக்காக வளர்க்கப்படுகின்றன.

கழுதைகள், லாமாக்கள் முதலானவை பொதிசுமக்க வளர்க்கப்படுகின்றன. நாய்கள் வீட்டுக்காவலுக்கும் மோப்பத்தைக் கொண்டு மனிதர்களைக் கண்டுபிடிக்கவும் ஆட்டு மந்தை முதலானவற்றைக் கட்டுப்படுத்தவும் இழுநாய்களாகவும் பயன்படுத்தப்படுகின்றன.

மாடுகள், குதிரைகள் முதலானவை வண்டி இழுக்கவும் ஏர் உழவும் பயன்படுகின்றன.

வெளி இணைப்புகள் 
 Working Goats   Documentary produced by Oregon Field Guide

மேற்கோள்கள்

கால்நடைகள்
விலங்குத் தொழிற்கூட்டு
வேலூர் மாநகராட்சி

வேலூர் மாநகராட்சி. இந்தியா துணைக் கண்டத்தின் தமிழ்நாடு மாநிலத்தின் மாவட்டமான வேலூர், மாநகராட்சி அமைப்பாக, 1866 இல் உருவாக்கப்பட்ட நகர மேம்பாட்டு சட்டம் 1865, இன்படி, ஆகஸ்டு 1,2008 முதல்,  வேலூர் மாநகராட்சியாக தரம் உயர்த்தப்பட்டது. இம்மாநகராட்சி, மேயர், துணை மேயர் உள்ளிட்ட 60 மாமன்ற உறுப்பினர்களைக் கொண்டது. காட்பாடி பேரூராட்சி வேலூர் மாநகராட்சியுடன் இணைக்கப்பட்டது.இந்த மாநகராட்சியின் ஆண்டு வரி வருவாய் 100 கோடி ரூபாய் ஆகும்.

வரலாறு
வேலூர் நகராட்சி மன்றம், 1920 இல் எம்.டி.எம். சட்டம் 1920 -இன் படி அன்றைய காலகட்டத்திலேயே உருவாக்கப்பட்டது. அதன் பின்  இரண்டாம் நிலை நகராட்சியாக 1947 யிலும், பின் முதல் நிலை நகராட்சியாக 1979 யிலும் உயர்த்தப்பட்டது. ஆரம்ப காலகட்டத்தில் இதன் நகராட்சி அமைப்புகளுக்குள் உள்ளடங்கிய நகரப் பகுதிகளாக கோட்டை, அடவாநந்தல், பெரிபேட்டை, வேலப்பாடி, சலவன்பேட்டை, தொட்டப்பாளையம், அருகந்தம்பூண்டி, கொசப்பேட்டை, கவரைப்பேட்டை, பொறுப்பங்காடி (கமிசரி பசார்) மற்றும் சங்கரன்பாளையம் போன்றவையிருந்தன. 2011-க்குப் பின்னர், காட்பாடி, வேலூர் மாநகராட்சியுடன் இணைக்கப்பட்டது.

மாநகராட்சி தேர்தல், 2022

2022-ஆம் ஆண்டில் வேலூர் மாநகராட்சியின் 60 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 45  வார்டுகளையும், அதிமுக 7 வார்டுகளையும், பாரதிய ஜனதா கட்சி 1 வார்டையும், பாமக 1 வார்டையும்,  சுயேச்சைகள் 6 வார்டுகளையும் கைப்பற்றினர்.  மேயர் மற்றும் துணை மேயர் தேர்தலில்,  திமுகவின் சுஜாதா ஆனந்தகுமார் மேயராகவும், துணை மேயராக சுனிலும்  வெற்றி பெற்றனர்.

மேற்கோள்கள்

வெளி இணைப்புகள் 
வேலூர் மாநகராட்சி இணையம் 

தமிழ்நாடு மாநகராட்சிகள்
வேலூர் மாவட்டம்
வேலூர்
1526

1526 (MDXXVI) ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜனவரி 14 - புனித ரோமப் பேரரசன் ஐந்தாம் சார்ல்சிற்கும் பிரான்சின் முதலாம் பிரான்சிற்கும் இடையில் மாட்ரிட் நகரில் அமைதி உடன்பாடு எட்டப்பட்டது.
 ஏப்ரல் 21 - பானிப்பட்டில் முதலாவது போர் டில்லியின் சுல்தானுக்கும் தைமூர் வம்சத்தைச் சேர்ந்த பாபருக்கும் இடையில் இடம்பெற்றது. பாபர் இந்தியாவில் முகலாயப் பேரரசை நிறுவினான்.
 ஜூலை 24 - மிலான் நகர் இசுப்பானியர்களால் கைப்பற்றப்பட்டது.
 ஆகஸ்ட் 29 - துருக்கிய இராணுவம் ஹங்கேரிய இராணுவத்தைத் தோற்கடித்ததில், ஹங்கேரியின் இரண்டாம் லூயி மன்னன் கொல்லப்பட்டான்.

பிறப்புகள்

இறப்புகள் 
 நவம்பர் 5 - டெல் ஃபெர்ரோ, இத்தாலிய கணிதவியலாளர் (பி. 1465)

1526 நாட்காட்டி

மேற்கோள்கள்

1526
தார்வாட் மாவட்டம்

தார்வாட் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் தார்வாட் நகரத்தில் உள்ளது.

இவற்றையும் பார்க்கவும்
 கர்நாடக மாவட்டங்கள்
 பெல்காம் பிரிவு

வெளியிணைப்புக்கள்
 கர்நாடகா ஆன்லைன் இணைய தளத்தில் தார்வாட் மாவட்டப் பக்கம்

மேற்கோள்கள்

கர்நாடக மாநிலத்தில் உள்ள மாவட்டங்கள்
தார்வாடு மாவட்டம்
கதக் மாவட்டம்

கதக் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கதக் நகரத்தில் உள்ளது. . 1997 ஆம் ஆண்டில் தார்வாட் மாவட்டத்திலிருந்து சில பகுதிகளைப் பிரித்து இம்மாவட்டம்  உருவாக்கப்பட்டது.

அமைவிடம்
இதன் வடக்கில் பாகல்கோட் மாவட்டமும், கிழக்கில்  கொப்பள் மாவட்டமும், தென்கிழக்கில் பெல்லாரி மாவட்டமும், தென்மேற்கில் ஆவேரி மாவட்டமும், மேற்கில் தார்வாட் மாவட்டமும், வடமேற்கில் பெல்காம் மாவட்டமும் எல்லைகளாக உள்ளன.

மாவட்ட நிர்வாகம்
கதக் மாவட்டம் 7 வருவாய் வட்டங்களாகப் பிரிக்கப்பட்டுள்ளது. 
 கதக் வட்டம்
 முந்தராகி வட்டம்
 நர்குண்டு வட்டம்
 ரோன் வட்டம்
 சிராஹட்டி வட்டம்
 கஜேந்திரகாட் வட்டம்
 லட்ச்மேஷ்வர் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  கதக் மாவட்டத்தின் மக்கள் தொகை 1,064,570 ஆகும். அதில்  ஆண்கள் 537,147 மற்றும் 527,423  பெண்கள் உள்ளனர்.பாலின விகிதம் 1000 ஆண்களுக்கு 940  பெண்கள் வீதம் உள்ளனர். சராசரி எழுத்தறிவு 75.12%ஆகும்.  இம்மாவட்ட மக்களில் இந்து சமயத்தினர் 85.27% , இசுலாமியர் 13.50 %, கிறித்தவர்கள் 0.32 %,  சமணர்கள் 0.56 % மற்றும் பிறர் 0.35% ஆக உள்ளனர்.

இவற்றையும் பார்க்கவும்
 கர்நாடக மாவட்டங்கள்
 பெல்காம் பிரிவு

மேற்கோள்கள்

வெளியிணைப்புக்கள்
 கர்நாடகா ஆன்லைன் இணைய தளத்தில் கதக் மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
கதக் மாவட்டம்
பெல்லாரி மாவட்டம்

பெல்லாரி மாவட்டம் இந்தியாவின் கர்நாடகா மாநிலத்திலுள்ள 31  மாவட்டங்களுள் ஒன்று. இதன் தலைமையகம் பெல்லாரி நகரத்தில் உள்ளது. இது 11  வருவாய் வட்டங்களைக் கொண்டிருந்தது. குல்பர்கா கோட்டத்தில் உள்ள பெல்லாரி மாவட்டத்தின் 6  வருவாய் வட்டங்களைக் கொண்டு புதிய விஜயநகரம் மாவட்டம் 8 பிப்ரவரி 2021 அன்று நிறுவப்பட்டது.

மாவட்ட நிர்வாகம்
பெல்லாரி மாவட்டம் 5 வருவாய் வட்டங்களாகப் பிரிக்கப்பட்டுள்ளது. அவைகள் பின்வருமாறு:
 பெல்லாரி வட்டம்
 காம்பிளி வட்டம்
 குருகோடு வட்டம்
 சிரகுப்பா வட்டம்
 சன்துரு வட்டம்

மக்கள் தொகை பரம்பல்
8,461 சதுர கிலோ மீட்டர் பரப்பளவு கொண்ட பெல்லாரி மாவட்டத்தின் 2011ஆம் ஆண்டின் கணக்கெடுப்பின்படி மக்கள் தொகை 2,452,595 ஆகும். அதில்  1,236,954  ஆண்கள் மற்றும் 1,215,641 பெண்கள் உள்ளனர்.பாலின விகிதம் 1000 ஆண்களுக்கு 983  பெண்கள் வீதம் உள்ளனர். சராசரி எழுத்தறிவு 67.43% ஆகும். இம்மாவட்ட மக்களில் இந்து சமயத்தினர் 85.77 %, இசுலாமியர் 13.08 % , கிறித்தவர்கள் 0.57 % மற்றும் பிறர் 0.53% ஆக உள்ளனர்.

இவற்றையும் பார்க்கவும் 
 கர்நாடக மாவட்டப் பட்டியல் 
 குல்பர்கா பிரிவு

மேற்கோள்கள்

வெளியிணைப்புக்கள் 
 கர்நாடகா ஆன்லைன் இணைய தளத்தில் பெல்லாரி மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
பள்ளாரி மாவட்டம்
குல்பர்கா மாவட்டம்

குல்பர்கா மாவட்டம் (Kalaburagi District), இதனை கலபுரகி மாவட்டம் என்றும் அழைப்பர். இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்று. இதன் தலைமையகம் கலபுரகி  நகரத்தில் உள்ளது.

மாவட்ட நிர்வாகம்
குல்பர்கா மாவட்டம் குல்பர்கா மற்றும் சேத்தம் என 2 வருவாய் கோட்டங்களும், 11 வருவாய் வட்டங்களும் கொண்டது.

குல்பர்கா கோட்டத்தின் வருவாய் வட்டங்கள்
 கலபுரகி வட்டம்
 ஆலந்து வட்டம்
 ஜெவார்கி வட்டம்
 அப்சல்பூர் வட்டம்
 கலாகி வட்டம்
 கமலாப்பூர் வட்டம்
 ஷாபாத் வட்டம்
 யாத்ராமி வட்டம்

சேத்தம் வருவாய் கோட்டம்
 சேத்தம் வட்டம்
 சிஞ்சோலி வட்டம்
 சித்தாப்பூர் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  குல்பர்கா மாவட்டத்தின் மக்கள் தொகை 2,566,326  ஆகும். அதில் 1,301,755  ஆண்கள் மற்றும் 1,264,571 பெண்கள் உள்ளனர்.பாலின விகிதம் 1000 ஆண்களுக்கு 971 பெண்கள் வீதம் உள்ளனர். சராசரி எழுத்தறிவு  64.85%ஆகும். இம்மாவட்ட மக்களில் இந்து சமயத்தினர் 78.36 % , இசுலாமியர் 19.99 %, கிறித்தவர்கள் மற்றும் 0.33 %, பௌத்தர்கள் 0.37 % மற்றும் பிறர் 0.91% ஆக உள்ளனர்.

இவற்றையும் பார்க்கவும் 
கர்நாடக மாவட்டப் பட்டியல்
 குல்பர்கா பிரிவு

மேற்கோள்கள்

வெளியிணைப்புக்கள் 
 கர்நாடகா ஆன்லைன் இணைய தளத்தில் குல்பர்கா மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
குல்பர்கா மாவட்டம்
கொப்பள் மாவட்டம்

கொப்பள் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கொப்பளில் உள்ளது. கொப்பள் நகரம் மாநிலத் தலைநகரான பெங்களூருக்கு வடமேற்கே 351 கிலோ மீட்டர் தொலைவில் உள்ளது.

மாவட்ட நிர்வாகம்
கொப்பள் மாவட்டம் 7 வருவாய் வட்டங்களாகப் பிரிக்கப்பட்டுள்ளது. அவைகள்:
 கொப்பள் வட்டம்
 கங்காவதி வட்டம்
 குஷ்தகி வட்டம்
 யெல்புர்கா வட்டம்
குக்கனூர்  வட்டம்
 கனககிரி வட்டம்
 கரத்தாகி வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  கொப்பள் மாவட்டத்தின் மக்கள் தொகை  1,389,920 ஆகும். அதில்  ஆண்கள் 699,926  மற்றும் பெண்கள் 689,994 உள்ளனர்.பாலின விகிதம் 1000 ஆண்களுக்கு 983 பெண்கள் வீதம் உள்ளனர். சராசரி எழுத்தறிவு 68.09% ஆகும். இம்மாவட்ட மக்களில் இந்து சமயத்தினர் 87.63 %, இசுலாமியர் 11.64 % , கிறித்தவர்கள் 0.29 % மற்றும் பிறர் 0.44% ஆக உள்ளனர்.

இவற்றையும் பார்க்கவும் 
 கர்நாடக மாவட்டங்கள்
 குல்பர்கா பிரிவு

மேற்கோள்கள்

வெளியிணைப்புக்கள் 
 கர்நாடகா ஆன்லைன் இணைய தளத்தில் கொப்பல் மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
கொப்பள் மாவட்டம்
ராய்ச்சூர் மாவட்டம்

ராய்ச்சூர் மாவட்டம் இந்தியாவின் கர்நாடக மாநிலத்தின் வடகிழக்கில் அமைந்துள்ளது. இதன் தலைமையகம் ராய்ச்சூர் நகரம் ஆகும். இராய்சூர் நகரம், மாநிலத் தலைநகரான பெங்களூருக்கு வடகிழக்கே  is 409 கிலோ மீட்டர் தொலைவில் உள்ளது..இதன் வடக்கில் யாத்கிர் மாவட்டம், வடமேற்கில் பிஜப்பூர் மாவட்டம் மற்றும் பாகல்கோட் மாவட்டம்,  மேற்கில் கொப்பள் மாவட்டம், தெற்கில் பெல்லாரி மாவட்டம் மற்றும் தெலங்கானாவின் ஜோகுலம்பா கட்வால் மாவட்டம் எல்லைகளாக உள்ளது.

புவியியல்
தக்காணப் பீடபூமியில் அமைந்த ராய்ச்சூர் மாவட்டத்தின் வடக்கில் கிருஷ்ணா ஆறும், தெற்கில் துங்கபத்திரை ஆறும் பாய்கிறது.

மாவட்ட நிர்வாகம்
ராய்ச்சூர் மாவட்டம் 7 வருவாய் வட்டங்களைக் கொண்டது:
 ராய்ச்சூர் வட்டம்
 தேவதுர்கா வட்டம்
 சிந்த்னௌர் வட்டம்
 மான்வி வட்டம்
 மாஸ்கி வட்டம்
 சிர்வார் வட்டம்
 லிங்கசுகுர்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  இராய்ச்சூர் மாவட்டத்தின் மக்கள் தொகை 19,28,812  ஆகும். அதில் ஆண்கள் 964,511 மற்றும் 964,301 ஆக உள்ளனர். சராசரி எழுத்தறிவு 59.56% ஆக உள்ளது.  இதன் மக்கள் தொகையில் இந்து சமயத்தினர் 84.72 %, இசுலாமியர் 14.10 %, கிறித்தவர்கள் 0.54% மற்றும் பிறர் 0.65% ஆக உள்ளனர்.

மேற்கோள்கள்

வெளியிணைப்புக்கள்
 கர்நாடகா ஆன்லைன் இணைய தளத்தில் ராய்ச்சூர் மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
ராய்ச்சூர் மாவட்டம்
கேழ்வரகு

கேழ்வரகு (இலங்கை வழக்கு: குரக்கன், Finger millet, Eleusine coracana) ஆண்டுக்கொரு முறை விளையும் தானியப் பயிர் ஆகும். இதன் வேறு பெயர்கள் ஆரியம், ஆரியம், ராகி மற்றும் கேப்பை. எத்தியோப்பியாவின் உயர்ந்த மலைப் பகுதிகளில் சாகுபடி செய்யப்பட்ட இப்பயிர் ஏறத்தாழ 4000 ஆண்டுகளுக்கு முன்னர் இந்தியாவில் அறிமுகப்படுத்தப் பட்டது. கர்நாடகாவும், தமிழ்நாடும் கேழ்வரகு சாகுபடி செய்யும் முதன்மை மாநிலங்களாகும்.  இது தவிர ஆந்திரப்பிரதேசம், உத்திரப்பிரதேசம் மற்றும் பீகார் மாநிலங்களிலும் கேழ்வரகு  சாகுபடி செய்யப்படுகிறது.

இந்தியாவின் பழங்கால மனிதர்கள், காட்டுவகையான எல்லூசின் இண்டிகாவில் இருந்து பயிர் செய்யக் கூடிய எல்லூசின் கோரகானா வகையை தோன்ற வைத்துள்ளனர். ஆரியர்கள் இந்தியாவிற்கு வரும் முன்னரே, கேழ்வரகு கண்டுபிடிக்கப்பட்டுவிட்டது. கேழ்வரகு முதலில் இந்தியாவில் தோன்றி, பின்னர் அரேபியாவிற்கும், ஆப்பிரிக்காவிற்கும் சென்றடைந்துவிட்டதாகவும்  டிகண்டோல்(1886) கூறுகிறார். தென்னிந்தியாவில் இது அதிகம் பயிர் செய்யப்படுவதால், இவ்விடம் முதல் நிலைத் தோற்ற இடமாக இருக்கக் கூடும் என்கிறார். எனினும், கேழ்வரகு ஆபிசீனியாவில் (எத்தியோப்பியா) தோன்றியிருக்கும் என்கிறார் வாவிலோ(1951). கேழ்வரகு முதலில் ஆப்பிரிக்காவில் தோன்றி பின்னர் சோபியன் வழியாக  இந்தியாவை சென்றடைந்திருக்கும் என்று மெஹ்ரா(1963), கூறுகிறார். எல்லூசின் கோரகானாவின் முந்தைய தலைமுறை எல்லூசின் இண்டிகா என்று கருதப்படுகிறது.

கேழ்வரகு வெப்ப மண்டலம் மற்றும் மித வெப்ப மண்டலப் பகுதிகளில் பயிர் செய்யப்படுகிறது. இந்தியாவில் அதிகமாக பயிர் செய்யப்படுவதோடு ஆப்பிரிக்கா, மடகாஸ்கர், இலங்கை, மலேசியா, சீனா மற்றும் ஜப்பானில் பயிர் செய்யப்படுகிறது. இந்தியாவில் கர்நாடகா,  தமிழ்நாடு, ஆந்திரா, ஒரிசா, குஜராத், மஹாராஷ்டிரா மற்றும் உத்திரபிரதேசம் மற்றும் இமாச்சலபிரதேசம் மலைப்பகுதிகளில் சாகுபடி செய்யப்படுகிறது.

சாகுபடி முறை 

கேழ்வரகு பயிரை ஈரப்பதம் இருக்கும் பட்சத்தில் ஆண்டு முழுவதும் பயிரிடலாம். வெப்ப மண்டல மற்றும் மித வெப்ப மண்டலப் பயிராக இருப்பதால், மலைச்சரிவுகள் மற்றும் சமவெளிப் பகுதிகளில் வெற்றிகரமாக சாகுபடி செய்யலாம். கடின வகைப் பயிர் என்பதால் மானாவாரி மற்றும் தமிழ்நாட்டின் பாசனப் பயிர் என இருமுறையிலும் பயிர் செய்யலாம். கேழ்வரகு பயிருக்கு அதிக மழை நல்லதல்ல. கதிர் முதிரும் போது மழையிருக்கக் கூடாது. நல்ல வடிகால் வசதியுடைய, போதுமான அளவு நீர் தேக்கத் தன்மையுடைய, வண்டல் மண், கேழ்வரகு சாகுபடிக்கு ஏற்றது. சிறிதளவு நீர் தேக்கத்தையும் கூட தாங்கும் தன்மை பெறுவதற்கு போதுமான அளவு வடிகால் வசதியுடைய களிமண்ணிலும் கேழ்வரகு சாகுபடி செய்யலாம்.

இவற்றையும் பார்க்க 
 கேழ்வரகு அடை
 கூழ்
 கேழ்வரகுக் களி
 குரக்கன் பிட்டு

உசாத்துணை

வெளி இணைப்புகள் 
 Various Particulars of Ragi
 கேழ்வரகு சாகுபடி

மேற்கோள்கள்

தானியங்கள்
தினைகள்
சாமராசநகர் மாவட்டம்

சாமராசநகர் மாவட்டம் இந்தியாவின் கர்நாடக மாநிலத்திலுள்ள 31 நிர்வாக மாவட்டங்களுள் ஒன்றாகும். இதன் தலைமையகம் சாமராச நகரத்தில் உள்ளது.

மாவட்ட நிர்வாகம் 
இம்மாவட்டம் 5 வருவாய் வட்டங்கள், 130 கிராம ஊராட்சி மற்றும் 927 கிராமங்கள் கொண்டது.
 சாமராஜநகரா வட்டம்
 கொள்ளெகாலா வட்டம்
 குண்டல்பேட்டெ வட்டம்
 யலந்தூர் வட்டம்
 ஹன்னூர் வட்டம்

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   இம்மாவட்டத்தின் மக்கள் தொகை 1,020,791 ஆகும். அதில்  512,231 ஆண்கள் மற்றும் 508,56 பெண்கள் உள்ளனர்.பாலின விகிதம் 1000 ஆண்களுக்கு 993 பெண்கள் வீதம் உள்ளனர். சராசரி எழுத்தறிவு 61.43 %ஆகும். இம்மாவட்ட மக்களில் இந்து சமயத்தினர் 92.29 %, இசுலாமியர் 4.62 % , கிறித்தவர்கள் 2.17 %, பௌத்தர்கள் 0.48 %மற்றும் பிறர் 0.42% ஆக உள்ளனர்.

போக்குவரத்து

இவற்றையும் பார்க்கவும் 
கர்நாடக மாவட்டப் பட்டியல்
 மைசூர் பிரிவு

வெளி இணைப்புகள் 
 கர்நாடகா ஆன்லைன் இணைய தளத்தில் சாமராசநகர் மாவட்டப் பக்கம்

மேற்கோள்கள் 

கர்நாடக மாநிலத்தில் உள்ள மாவட்டங்கள்
சாமராசநகர் மாவட்டம்
சிக்மகளூரு மாவட்டம்

சிக்மகளூர் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் சிக்மகளூர் நகரத்தில் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   இம்மாவட்டத்தின் மக்கள் தொகை 1,137,961 ஆகும். அதில்  566,622 ஆண்கள் மற்றும்  571,339  பெண்கள் உள்ளனர்.பாலின விகிதம் 1000 ஆண்களுக்கு 1008 பெண்கள் வீதம் உள்ளனர். சராசரி எழுத்தறிவு 79.25%ஆகும். இம்மாவட்ட மக்களில் இந்து சமயத்தினர் 88.28 %, இசுலாமியர் 8.90 %, கிறித்தவர்கள் 2.28 %, சமணர்கள் 0.41 % 	  மற்றும் பிறர் 0.13% ஆக உள்ளனர்.

மாவட்ட நிர்வாகம்
இம்மாவட்டம் 7 வருவாய் வட்டங்களைக் கொண்டுள்ளது. 
 சிக்மகளூர் 
 கடூர் 
 கொப்பா
 முடிகேரி
 என். ஆர். புரம்
 சிருங்கேரி
 தரிக்கேரி

போக்குவரத்து

மேற்கோள்கள்

இவற்றையும் பார்க்கவும்
கர்நாடக மாவட்டப் பட்டியல்
 மைசூர் பிரிவு

வெளியிணைப்புக்கள்
 Chikkamagaluru District Map
 கர்நாடகா ஆன்லைன் இணைய தளத்தில் சிக்மகளூர் மாவட்டப் பக்கம் 

கர்நாடக மாநிலத்தில் உள்ள மாவட்டங்கள்
சிக்கமகளூர் மாவட்டம்
பயங்கரவாதச் செயல்களைத் தடை செய்யும் சட்டம் (பொடா)

பயங்கரவாதச் செயல்களைத் தடை செய்யும் சட்டம் (பொடா) (பிரவன்சன் ஆப் டெர்ரிஸ்ட் ஆக்டிவிட்டிஸ் ஆக்ட் (பொடா)) இந்தியாவில் தீவிரவாதங்களை, பயங்கரவாதங்களை தடுத்து நிறுத்தும் நோக்கத்தில் 2002 ஆம் ஆண்டில் இந்திய நாடாளுமன்றத்தின் மூலம் நிறைவேற்றப்பட்டு நடைமுறைக்கு வந்த சட்டமாகும். 2001 ஆண்டின் பொட்டோ சட்டத்தின் மறு வடிவமாகும். அப்போதைய தேசிய ஜனநாயக கூட்டணி அரசால் இச்சட்டம் கொண்டுவரப்பட்டது. இச்சட்டம் அடுத்து 2004 இல் வந்த ஐக்கிய முற்போக்குக் கூட்டணி அரசால் இரத்து செய்யப்பட்டது.

மேற்கோள்கள்

இந்திய நடுவண் அரசுச் சட்டங்கள்
உடுப்பி மாவட்டம்

உடுப்பி மாவட்டம் (Udupi) இந்தியாவின் கர்நாடக மாநிலத்திலுள்ள  31 நிர்வாக மாவட்டங்களுள் ஒன்று. இதன் தலைமையகம் உடுப்பி நகரத்தில் உள்ளது. உடுப்பி நகரம், மாநிலத் தலைநகரான பெங்களூருக்கு வடகிழக்கே  401.2 கிலோ மீட்டர் தொலைவில் அரபுக் கடற்கரையில் உள்ளது. இம்மாவட்டத்தில் உடுப்பி கிருஷ்ணர் கோயில், மூகாம்பிகை கோயில்  அமைந்துள்ளது.

தெற்கு கன்னட மாவட்டத்தின் சில தாலுகாக்களைக் கொண்டு உடுப்பி மாவட்டம் 1997 ஆம் ஆண்டில் உருவாக்கப்பட்டது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, உடுப்பி மாவட்டத்தின் மக்கள் தொகை 1,177,361  ஆகும். அதில்  ஆண்கள்  562,131 மற்றும் 615,230 பெண்கள் உள்ளனர்.பாலின விகிதம் 1000 ஆண்களுக்கு  1094 பெண்கள் வீதம் உள்ளனர். சராசரி எழுத்தறிவு  86.24 % ஆகும். இம்மாவட்ட மக்களில் இந்து சமயத்தினர் 85.72 % , இசுலாமியர் 8.22 %, கிறித்தவர்கள் 5.59 % மற்றும் பிறர் 0.47% ஆக உள்ளனர்.

மொழிகள்
இம் மாவட்டத்தின் முக்கிய மொழிகளாக, துளு, கன்னடம், கொங்கணி ஆகியவை விளங்குகின்றன. உடுப்பி, தென் கன்னடம் ஆகிய மாவட்டங்களில் துளு மக்கள் பெரும்பான்மையாக வாழ்வதால் இவற்றை ஒருசேர "துளு நாடு" எனவும் அழைப்பதுண்டு. இம் மாவட்டத்திலுள்ள பார்க்கூர் என்னும் இடத்தில் பழைய துளு மொழிக் கல்வெட்டுக்கள் கண்டுபிடிக்கப்பட்டுள்ளன.

மாவட்ட நிர்வாகம்
உடுப்பி மாவட்டம் 7 வருவாய் வட்டங்களைக்கொண்டது.
Taluka 	Hoblis 	Urban Local Bodies 	Taluka Panchayts 	Grama Panchayats 	Villages
 உடுப்பி வட்டம்
 காபு வட்டம்
 பிரம்மவரம் வட்டம்
 குண்டப்பூர் வட்டம்
 பைந்தூர் வட்டம்
 கர்கலா வட்டம் 
 ஹெப்பிரி வட்டம்

இவற்றையும் பார்க்கவும்
 மைசூர் பிரிவு

மேற்கோள்கள்

வெளியிணைப்புக்கள் 
 கர்நாடகா ஆன்லைன் இணைய தளத்தில் உடுப்பி மாவட்டப் பக்கம்

கர்நாடக மாநிலத்தில் உள்ள மாவட்டங்கள்
வடகன்னட மாவட்டம்

வடக்கு கன்னட மாவட்டம் (Uttara Kannada district) இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கார்வார் நகரத்தில் உள்ளது. கார்வார் நகரம் பெங்களூருக்கு வடமேற்கில் 511 கிலோ மீட்டர் தொலைவில், அரபுக் கடற்கரை ஓரத்தில் உள்ளது. இது 2000 ஆவது ஆண்டு அக்டோபர் 21 ஆம் தேதி உருவாக்கப்பட்டது. இம்மாவட்டத்தில் புகழ் பெற்ற முருதேஷ்வரர் கோயில் உள்ளது.

அமைவிடம்
இதன் வடமேற்கில் கோவா மாநிலமும், வடக்கில் பெல்காம் மாவட்டமும், வடகிழக்கில் தார்வாட் மாவட்டமும், கிழக்கில் ஆவேரி மாவட்டமும், தென்கிழக்கில் சிமோகா மாவட்டமும், தெற்கில் உடுப்பி மாவட்டமும், மேற்கில் அரபிக் கடலும் எல்லைகளாக உள்ளன.

மக்கள் தொகை பரம்பல்
10,291 சதுர கிலோமீட்டர் பரப்பளவு கொண்ட இந்த மாவட்டத்தின் 2011ஆம் ஆண்டின் கணக்கெடுப்பின்படி,   மாவட்டத்தின் மக்கள் தொகை 1,437,169 ஆகும். அதில்  726,256 ஆண்கள் மற்றும் 710,913 பெண்கள் உள்ளனர்.பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 84.06% ஆகும். 
இம்மாவட்ட மக்களில் இந்து சமயத்தினர் 82.61 %, இசுலாமியர் 	13.08 %, கிறித்தவர்கள் 3.10 %, பௌத்தர்கள் 0.89 % மற்றும் பிறர் 0.31% ஆக உள்ளனர்.

நிர்வாகம் 
இம்மாவட்டம் 6 வருவாய் வட்டங்களாகப் பிரிக்கப்பட்டுள்ளது. அவையாவன
 கார்வார் 
 அன்கோலா 
 கும்டா
 ஹொன்னாவரா 
 பத்கல் 
 சிர்சி

இவற்றையும் பார்க்கவும்
 கர்நாடக மாவட்டப் பட்டியல்
 பெல்காம் பிரிவு

வெளியிணைப்புக்கள்
 உத்தர கன்னட மாவட்டத்தின் வரைபடம்
 கர்நாடகா ஆன்லைன் இணைய தளத்தில் வட கன்னட மாவட்டப் பக்கம்

மேற்கோள்கள்

கர்நாடக மாநிலத்தில் உள்ள மாவட்டங்கள்
உத்தர கன்னட மாவட்டம்
சித்தூர் மாவட்டம்

சித்தூர் மாவட்டம் () இந்தியாவின் ஆந்திரப் பிரதேச மாநிலத்திலுள்ள 23 மாவட்டங்களுள் ஒன்று. இதன் தலைமையகம் சித்தூர் நகரில் உள்ளது. 15,359 சதுர கிலோமீட்டர் பரப்பளவு கொண்ட இம்மாவட்டத்தில், 2011 ஆம் ஆண்டுக் கணக்கெடுப்பின் படி 4,170,468 மக்கள் வாழ்கிறார்கள்.
இதன் வடமேற்கில் அனந்தபூர் மாவட்டமும்  வடக்கில் கடப்பா மாவட்டமும் வடகிழக்கில் நெல்லூர் மாவட்டமும் தெற்கில் தமிழ்நாடு மாநிலமும் மேற்கில் கர்நாடக மாநிலமும் எல்லைகளாக அமைந்துள்ளன.

1905-ஆம் ஆண்டு வட ஆற்காடு, கடப்பா, நெல்லூர் மாவட்டங்களில் இருந்து சித்தூர் மாவட்டம் உருவாக்கப்பட்டது. இங்கு தமிழ் பேசுவோரும் தெலுங்கு பேசுவாரும் சம அளவில் உள்ளனர் பெரும்பான்மையாக தமிழ் பேசுவோர் சித்தூர் மாவட்டத்தின் வேங்கட மலைக்கு தெற்கே வசிக்கின்றனர் சித்தூர் மாவட்டம் ஆந்திரோவோடு இணைக்கப்பட்டாலும் நகரி திருப்பதி திருமலை நாரயணவரம் போன்ற மண்டலங்களில் தமிழ் பேசுவோர்  அதிக அளவில் உள்ளனர்.

மாவட்டம் பிரிப்பு
4 ஏப்ரல் 2022 அன்று இம்மாவட்டத்தின் சில பகுதிகளைக் கொண்டு புதிய அன்னமய்யா மாவட்டம் மற்றும் திருப்பதி மாவட்டம் நிறுவப்பட்டது.

ஆட்சிப் பிரிவுகள் 
இந்த மாவட்டத்தில் சித்தூர், திருப்பதி ஆகிய இரண்டு பாராளுமன்றத் தொகுதிகள் உள்ளன.

ஆந்திர மாநில சட்டமன்றத்திற்கான 14 தொகுதிகள் இங்குள்ளன. அவை தம்பள்ளபள்ளி,பீலேரு, மதனபள்ளி, புங்கனூர், சந்திரகிரி, திருப்பதி, ஸ்ரீகாளஹஸ்தி, சத்தியவேடு, நகரி, கங்காதர நெல்லூர், சித்தூர், பூதலபட்டு, பலமனேரு, குப்பம் ஆகியன.

இந்த மாவட்டத்தில் சித்தூர், திருப்பதி, மதனபள்ளி ஆகிய மூன்று வருவாய்க் கோட்டங்கள் உள்ளன. இந்த மாவட்டத்தில் திருப்பதி, சித்தூர் ஆகிய ஊர்கள் மாநகராட்சிகளாகும்.
மதனபள்ளி, காளஹஸ்தி, புங்கனூர், பலமனேரு, புத்தூர், நகரி ஆகிய ஊர்கள் நகராட்சிகளாகும்.

இந்த மாவட்டத்தை 66 மண்டலங்களாகப் பிரித்துள்ளனர். மொத்தமாக 1399 ஊர்கள் உள்ளன.
.

குறிப்பிடத்தக்க நகரங்கள் 
 புத்தூர்
 காளஹஸ்தி
 ரேணிகுண்டா
 திருப்பதி
 சித்தூர்
 குப்பம்
 மதனப்பள்ளி

நிகழ்வு 
தெலுங்கு தேசம் கட்சியைச் சேர்ந்த சித்தூர் மாவட்ட மேயர் கட்டாரி அனுராதா 2015 ஆம் ஆண்டு டிசம்பர் மாதம் 17 ஆம் திகதி அன்று சுட்டுக் கொலை செய்யப்பட்டார்.

இவற்றையும் பார்க்கவும் 
 ஆந்திரப் பிரதேச மாவட்டங்கள்
 சிலா தோரணம் (திருமலை)
 அன்னமய்யா மாவட்டம்
 திருப்பதி மாவட்டம்

சான்றுகள்

வெளியிணைப்புக்கள் 
 ஆந்திரப் பிரதேச அரசின் இணையதளத்தில்

ஆந்திரப் பிரதேசத்தில் உள்ள மாவட்டங்கள்
சித்தூர் மாவட்டம்
கரீம்நகர் மாவட்டம்

கரீம்நகர் மாவட்டம் இந்தியாவின் தெலுங்கானா மாநிலத்திலுள்ள 31 மாவட்டங்களுள் ஒன்று. இதன் தலைமையகம் கரீம்நகர் நகரில் உள்ளது. 11, 823 சதுரகிலோமீட்டர் பரப்பளவு கொண்ட இம்மாவட்டத்தில், 2001ஆம் ஆண்டுக் கணக்கெடுப்பின்படி 3, 491, 822 மக்கள் வாழ்கிறார்கள்.

கரீம்நகர் மாவட்டத்தை பிரித்தல்
கரீம்நகர் மாவட்டத்தின் ஜக்டியால் மற்றும் மெட்டப்பள்ளி என இரண்டு வருவாய் கோட்டங்களைக் கொண்டு ஜக்டியால் மாவட்டாமும்,  சிர்சில்லா வருவாய் கோட்டத்தைக் கொண்டு ராஜன்னா சிர்சில்லா மாவட்டமும், பெத்தபள்ளி மற்றும் மந்தனி ஆகிய இரண்டு வருவாய் கோட்டங்களைக் கொண்டு பெத்தபள்ளி மாவட்டமும் 11 அக்டோபர் 2016 அன்று புதிதாக நிறுவப்பட்டது.

மாவட்ட நிர்வாகம்
கரீம்நகர் மாவட்டம் உசூராபாத் வருவாய் கோட்டம் மற்றும் கரீம்நகர் வருவாய் கோட்டம் என இரண்டு வருவாய் கோட்டங்களையும், 16 வருவாய் வட்டம்|மண்டல்களையும்]] கொண்டுள்ளது. அவைகள்:

அரசியல்
 சட்டமன்றத் தொகுதிகள் : மானகொண்டூரு சட்டமன்றத் தொகுதி, ஹுஜூராபாத் சட்டமன்றத் தொகுதி, ஹுஸ்னாபாத் சட்டமன்றத் தொகுதி, ராமகுண்டம் சட்டமன்றத் தொகுதி, கரீம்நகர் சட்டமன்றத் தொகுதி, சொப்பதண்டி சட்டமன்றத் தொகுதி, ஜகித்யாலா சட்டமன்றத் தொகுதி, தர்மபுரி சட்டமன்றத் தொகுதி, கோருட்லா,
 மக்களவைத் தொகுதி: கரீம்நகர் மக்களவைத் தொகுதி

இவற்றையும் பார்க்கவும்
 தெலுங்கானா மாவட்டங்கள்
ஆந்திரப் பிரதேச மாவட்டங்கள்

மேற்கோள்கள்

வெளியிணைப்புக்கள்
கரீம்நகர் மாவட்ட இணையதளம்

கரீம்நகர் மாவட்டம்
தெலங்காணா மாவட்டங்கள்
மேற்கு வங்காள மாநில மனித உரிமை ஆணையம்

மேற்கு வங்காள மாநில மனித உரிமை ஆணையம் இந்தியாவில் உள்ள  மேற்கு வங்கத்தில் சனவரி 31, 1995 ஆம் ஆண்டு மேற்கு வங்க மாநில அரசு சுற்றறிக்கை எண் 42 எச்.எஸ்/எச்.ஆர்.சி இன் படி கட்டமைக்கப்பட்டது. மாநில ஆணையச் சட்டம் அத்தியாயம் 5 இல் கூறியுள்ளபடி, மனித உரிமைகள் பாதுகாப்புச் சட்டம், பிரிவு 21(2) இன் படி உருவாக்கப்பட்டதாகும்.

எண் 54 இன் படி நாள் 12.09.1995nam இல் இதன் அதிகாரங்கள் அதன் பிரிவு 10 அடங்கியத் துணைப் பிரிவு(2)இல் விளக்கியுள்ளபடி மனித உரிமை பாதுகாப்புச் சட்டம். 1993 (எண்.10, 1994) கூற்றுப்படி இதன் அதிகாரங்கள் வரையறுக்கப்பட்டுள்ளன.அதன் படி அமைக்கப்பெற்ற தலைவர் மற்றும் உறுப்பினர்கள் மாநிலத்தில் நிகழும் மனித உரிமை மீறல்களை விசரணை செய்வர்.

இதன் படி இதன் ஆணைய விதிமுறைகள்  மேற்கு வங்க மனித உரிமை ஆணைய விதிமுறை, 1995  இன் படி பின்பற்றப்படுகின்றது. இவ்விதிமுறை 15 செப்டம்பர். 1995,  முதல் மேற்கு வங்கத்தில் நடைமுறைப்படுத்தப்பட்டு அதன் படி பின்பற்றப்படுகின்றது.

வெளி இணைப்புகள் 
மேற்கு வங்க மனித உரிமை ஆணைய இணையத் தளம்
தமிழ்நாடு மாநில மனித உரிமை ஆணையம் 
கேரள மாநில மனித உரிமை ஆணையம் 
மகாராஷ்டிர மாநில மனித உரிமை ஆணையம் 
இராஜஸ்தான் மாநில மனித உரிமை ஆணையம் 
பஞ்சாப் மாநில மனிதவுரிமை ஆணையம் 
அசாம் மாநில மனித உரிமை ஆணையம்
மத்தியப் பிரதேச மாநில மனித உரிமை ஆணையம்- இந்தி மொழி இணையம்

மேற்கோள்கள் 

மனித உரிமை அமைப்புகள்
கேரள மாநில மனித உரிமை ஆணையம்

கேரள மாநில மனித உரிமை ஆணையம் இவ்வாணையம் டிசம்பர் 11,1998, இல் கேரளா அரசின் ஆணையின் படி, பிரிவு 21, மனிதவுரிமை பாதுகாப்புச் சட்டம் 1993, சட்டத்தின்படி கட்டமைக்கப்பட்டது. மனிதனின் வாழும் உரிமை, சுதந்திரத்தன்மை, சமத்துவம் போன்ற உரிமைகளை இந்திய அரசியலைமைப்பு மற்றும் சர்வதேச அமைப்புகளும், இந்திய நீதிமன்றங்களும் வலியுறுத்துவதற்கேற்ப அவற்றை நிலைநிறுத்தும் பொருட்டு இவ்வாணையம் ஏற்படுத்தப்பட்டது.

வெளி இணைப்புகள் 
கேரள மாநில மனித உரிமை ஆணையம் 
தமிழ்நாடு மாநில மனித உரிமை ஆணையம் 
மேற்கு வங்க மனித உரிமை ஆணைய இணையத் தளம்
மகாராஷ்டிர மாநில மனித உரிமை ஆணையம் 
இராஜஸ்தான் மாநில மனித உரிமை ஆணையம் 
பஞ்சாப் மாநில மனிதவுரிமை ஆணையம் 
அசாம் மாநில மனித உரிமை ஆணையம்
மத்தியப் பிரதேச மாநில மனித உரிமை ஆணையம்- இந்தி மொழி இணையம்

மேற்கோள்கள் 

மனித உரிமை அமைப்புகள்
இந்தியாவில் மனித உரிமைகள்
மகாராஷ்டிர மாநில மனித உரிமை ஆணையம்

மகாராஷ்டிர மாநில மனித உரிமை ஆணையம் இந்தியாவின் மகாராஷ்டிரா மாநிலத்தில் அமைந்துள்ள மாநில மனிதவுரிமை ஆணையமாகும். மார்ச் 3,2001 அன்று இவ்வாணையம் மனித உரிமைகள் பாதுகாப்புச் சட்டம். 1993 சட்டப்படி தன்னாட்சி பெற்ற அமைப்பாக கட்டமைக்கப்பட்டது. அது முதல் மகராஷ்டிரத்தில் உள்ள மக்களின் மனித உரிமைகளை நிலைநாட்டுகின்ற வகையிலும். பாதுகாக்கின்ற வகையிலும் செயலாற்றி வருகின்றது.

வெளி இணைப்புகள் 
மகாராஷ்டிர மாநில மனித உரிமை ஆணையம் 
தமிழ்நாடு மாநில மனித உரிமை ஆணையம் 
கேரள மாநில மனித உரிமை ஆணையம் 
மேற்கு வங்க மனித உரிமை ஆணைய இணையத் தளம்
இராஜஸ்தான் மாநில மனித உரிமை ஆணையம் 
பஞ்சாப் மாநில மனிதவுரிமை ஆணையம் 
அசாம் மாநில மனித உரிமை ஆணையம்
மத்தியப் பிரதேச மாநில மனித உரிமை ஆணையம்- இந்தி மொழி இணையம்

மேற்கோள்கள் 

மனித உரிமை அமைப்புகள்
இந்தியாவில் மனித உரிமைகள்
பிருந்தாவன் தோட்டம்

பிருந்தாவன் பூங்கா (பிருந்தாவனம் பூங்கா) (Brindavan Gardens) கர்நாடக மாநிலத்தில் கிருட்டிணராச சாகர் அணையை அடுத்துள்ளது. இது ஒரு படிநிலை பூங்காவாகும். பூங்காவிற்கான தளப்பணி 1927ம் ஆண்டு தொடங்கப்பட்டு 1932 ம் ஆண்டு நிறைவு பெற்றது. 

கிருட்டிணராச சாகர் அணையை அழகு படுத்தும் விதமாக இந்த பூங்கா உருவாக்கப்பட்டது. இது காசுமீரில் முகலாயர்கள் பாணியிலுள்ள சாலிமர் பூங்காவின் வடிவமைப்பை மாதிரியாக கொண்டு உருவாக்கப்பட்டது. இத்திட்டப்பணியை முன்னின்று செயல்படுத்தியவர் அப்போதய மைசூர் அரசின் திவான் சர் மிர்சா இசுமாயில் ஆவார். 

தொடக்கத்தில் இது கிருட்டிணராச சாகரா படிநிலை பூங்கா என அழைக்கப்பட்டது. தற்போது இது 60 ஏக்கருக்கும் மேல் 3 படிநிலைகளை கொண்டுள்ளது, குதிரை லாட வடிவில் முடிவடைகிறது. 

பிருந்தாவன் பூங்கா 4 பாகமாக பிரிக்கப்பட்டுள்ளது. முதன்மை வாசல், தெற்கு பிருந்தாவன், வடக்கு பிருந்தாவன் மற்றும் குழந்தைகள் பூங்கா. 

பிருந்தாவன் பூங்காவை ஒட்டி 75 ஏக்கரில் அரசு பழப்பண்ணையும் 30 ஏக்கரில் நகுவனம் என்ற தோட்டக்கலை பண்ணையும், 5 ஏக்கரில் சந்திரவனம் என்ற தோட்டக்கலை பண்ணையும் உள்ளது. இவை அனைத்தும் கர்நாடக அரசின் தோட்டக்கலைத் துறையின் கீழ் வருகிறது.

புகைப்படத் தொகுப்பு

வெளி இணைப்பு
கர்நாடக அரசின் தோட்டக்கலை துறை 
பிருந்தாவன் பூங்கா விக்கிமேப் 
Brindavan Garden Officials Website 

பூங்காக்கள்
கர்நாடகம்
மைசூர் மாவட்டம்
மைசூர்
மத்தியப் பிரதேச மாநில மனித உரிமை ஆணையம்

மத்தியப் பிரதேச மாநில மனித உரிமை ஆணையம் இந்தியாவின் மத்தியப் பிரதேச மாநிலத்தின் மனித உரிமை ஆணையமாகும். இந்திய மனித உரிமை பாதுகாப்புச் சட்டம் 1993 இன் படி கட்டமைக்கப்பட்டதாகும். இது அம்மாநில மக்களின் மனித உரிமைகளை நிலைநாட்ட செயலாற்றுகின்றது.

வெளி இணைப்புகள் 
மத்தியப் பிரதேச மாநில மனித உரிமை ஆணையம்- இந்தி மொழி இணையம் 
தமிழ்நாடு மாநில மனித உரிமை ஆணையம் 
கேரள மாநில மனித உரிமை ஆணையம் 
மேற்கு வங்க மனித உரிமை ஆணைய இணையத் தளம்
மகாராஷ்டிர மாநில மனித உரிமை ஆணையம் 
இராஜஸ்தான் மாநில மனித உரிமை ஆணையம் 
பஞ்சாப் மாநில மனிதவுரிமை ஆணையம் 
அசாம் மாநில மனித உரிமை ஆணையம்

மனித உரிமை அமைப்புகள்
இந்தியாவில் மனித உரிமைகள்
வளைய முடி

வளைய முடி (Bowline) என்பது கயிற்று முனையில் நிலைத்த தடம் ஒன்றை உருவாக்குவதற்கான பழங்காலத்தைச் சேர்ந்த ஆனால் எளிமையான ஒரு முடிச்சு ஆகும். இது இலகுவாகப் போடத்தக்கதும், அவிழ்க்கத்தக்கதுமாக இருப்பதுடன் கயிற்றின் வலிமையை அதிகம் குறைக்காத தன்மையும் கொண்டது. இதன் முக்கியமான குறைபாடு சுமை தாங்காதபோது முடிச்சு தளர்வடையும் போக்கு ஆகும். இதனைத் தடுப்பதற்காக யோசமைட் வளைய முடி முடிச்சு உருவாக்கப்பட்டுள்ளது.

நெசவாளர் முடிச்சும் இந்த முடிச்சும் அமைப்பு அடிப்படையில் ஒத்தவை, ஆனால் வளைய முடி கயிற்றின் முனையில் தடத்துடன் இருக்கும், நெசவாளர் முடிச்சு இரண்டு கயிறுகளைத் தொடுக்கப் பயன்படுகின்றது. நெசவாளர் முடிச்சு, கராம்பு முடிச்சு என்பவற்றுடன் வளைய முடி முடிச்சும் மிகவும் இன்றியமையாத முடிச்சாகக் கருதப்படுகின்றது.

பயன்பாடு
கயிறுகளின் முனையில் தற்காலிகமாகத் தடமொன்றை விரைவாக உருவாக்குவதற்காகவே முக்கியமாகப் பயன்படுகின்றது. இது பொதுவாகச் சிறிய பாய்மரக் கப்பல்களில் பயன்படுகின்றது. வளைய முடி முடிச்சோடு கூடிய கயிறு அதன் 65% வலிமையைத் தக்கவைத்துக் கொள்கிறது.

குறிப்புகள்

இவற்றையும் பார்க்கவும்
 முடிச்சு
 முடிச்சுக்களின் பட்டியல்

வெளியிணைப்புக்கள்

முடிச்சுகள்
தமிழ்நாடு வன்செயல்கள் தடுப்புச் சட்டம், 1982

தமிழ்நாடு வன்செயல்கள் தடுப்புச் சட்டம், 1982 (குண்டர் தடுப்புச் சட்டம்)  இந்தியாவின்  தமிழ்நாடு மாநிலத்தில்  1982 ஆம் ஆண்டு  வன்செயல்கள், மற்றும் கள்ளச்சாராய வணிகங்கள், வனச்சட்டத்தை மீறுபவர்கள், போக்கிலிகள் போன்ற சமுதாய விரோத காரியங்களில் ஈடுபடுபவர்களை தடுக்கும் பொருட்டு கொண்டுவரப்பட்டச் சட்டம். இச்சட்டம் குண்டர்கள் தடுப்புச் சட்டம் என பொதுவாக தமிழகத்தில் அழைக்கப்படுகின்றது.
2004 இல் திருட்டு வீடியோ, சி.டி குற்றமும்  , 2006இல்  மணல் கடத்தல் மற்றும்   குடிசை நில அபகரிப்பு குற்றங்களும் இதன் கீழ்  சேர்க்கப்பட்டன .

சட்டத்தின் உட் பிரிவுகள்  
ஒருவர் குற்றம் புரிவதற்கு முன்பே அதைத் தடுப்பதற்காக  கைது செய்யப்படும் தடுப்புக்காவல் சட்டத்தைச் சேர்ந்தது  குண்டர்  சட்டம் 
 கைதாளர்களுக்கு ஓராண்டு கட்டாய சிறை ,  பிணை கிடையாது. 
 எவ்வித நீதிமன்ற விசாரணையுமில்லை.   
 கைதாளர்  முறையீட்டு குழுவைத்தான் அணுக வேண்டும். இது  ஒரு உயர்நீதிமன்ற நீதிபதி, ஒரு ஓய்வுபெற்ற நீதிபதி, ஒரு அமர்வு நீதிபதி  ஆகியோரைக் கொண்ட ஒரு நிர்வாகக் விசாரணைக் குழு ஆகும். கைதாளர் சார்பில் வழக்கறிஞர் வாதிட இயலாது.கைதாளரே நேரிலோ அல்லது அவர் நண்பரோ உறவினரோ தான் முறையிட முடியும்.

மேற்கோள்கள் 

தமிழ்நாட்டில் சட்டம்
தமிழக அரசின் சட்டங்கள்
நீல மஞ்சள் ஐவண்ணக் கிளி

நீலமஞ்சள் ஐவண்ணக் கிளி அல்லது நீலமஞ்சள் பெருங்கிளி என்பது கிளிக் குடும்பத்தைச் சேர்ந்த மக்காவ் என்னும் பெருங்கிளி வகையைச் சேர்ந்த ஒரு பறவை. இப்பறவைகள் தென்னமெரிக்கக் காடுகளில் காணப்படுகின்றன.

வகைப்பாடு 
நீலம் மற்றும் மஞ்சள் கிளியை 1758-ஆம் ஆண்டில் சுவீடிஷ் இயற்கை ஆர்வலர் கார்ல் லின்னேயஸ் தனது சிஸ்டமா நேச்சுரேயின் பத்தாவது பதிப்பில் விவரித்தார். அவர் பிசிட்டாகசு இனத்தில் உள்ள மற்ற அனைத்து கிளிகளுடன் அதை வைத்து பிசிட்டாகசு அராராவ்னா என்ற இருசொல் பெயரை உருவாக்கினார்.

இயல்பு 
இப்பெருங்கிளி 76 முதல் 83 செ.மீ நீளமும் 900 முதல் 1300 கிராம் எடை வரையும் வளரக்கூடியது. இப்பறவை பார்ப்பதற்கு அழகாக நீல இறக்கை, வாலுடனும் கருநீல கன்னமும், உடலின் அடிப்பகுதி பொன்மஞ்சளாகவும் இருக்கும். இதன் நெற்றி பச்சைநிறத்திலும் அலகு கருப்பாகவும் இருக்கும். கடினமான கொட்டைகளை உடைத்துத் தின்ன ஏதுவாக இப்பறவை உறுதியான அலகினைப் பெற்றுள்ளது.

இனப்பெருக்கம் 

இப்பறவைகள் பொதுவாக வாழ்நாள் முழுவதும் ஓரிணையுடன் வாழ்கின்றன. மரப்பொந்துகளில் கூடுகட்டி வாழ்கின்றன. பெண் கிளியானது இரண்டிலிருந்து மூன்று முட்டைகள் வரை இடும். 28 நாட்கள் அம்முட்டைகளை அடைகாக்கும்.

இப்பறவைகள் இவற்றின் அழகான தோற்றத்திற்காகவும் இவற்றின் பேசும் திறனுக்காகவும் மக்களால் விரும்பி வளர்க்கப்படுகின்றன.

மேற்கோள்கள்

வெளியிணைப்பு

World Parrot Trust Parrot Encyclopedia – Species Profile
Blue-and-yellow Macaw videos, photos & sounds  on the Internet Bird Collection.

பெருங்கிளிகள்
பொது ஒளிபரப்புச் சேவை

பொது ஒளிபரப்புச் சேவை (Public Broadcasting Service) என்பது ஒரு ஐக்கிய அமெரிக்க இலாப நோக்கம் அற்ற தொலைக்காட்சி ஒளிபரப்புச் சேவை ஆகும். 354 உள்ளூர் தொலைக்காட்சி நிலையங்கள் இதன் நிகழ்ச்சிகளை ஒளிபரப்புகின்றன. இவற்றுக்கே இது சொந்தமானது. தனியார் நிலையங்களிலும் பாக்க வேறுபட்ட பல நிகழ்ச்சிகளை இது வழங்குகின்றது.

மேற்கோள்கள்

ஆங்கில தொலைக்காட்சி சேவைகள்
ஐக்கிய அமெரிக்க ஊடகங்கள்
பிமினி முறுக்கு

பிமினி முறுக்கு என்பது கரைக்கு அப்பால் கடலில் மீன்பிடிக்கும் இழுவைப் படகுகளிலும் விளையாடுக்குரிய படகுகளிலும் பயன்படுகின்றது. "பிமினி முறுக்கு" ஒரு கயிற்றின் முனையில் தடம் ஒன்றை உருவாக்குகிறது. இந்தத் தடம், கட்டும் முறையினால் உருவாக்கப்படும் நீண்ட கயிற்றுச் சுருளினால் இறுக்கமாகக் கட்டப்படுகிறது. பிமினி முறுக்குத் தடம் அது அமைந்திருக்கும் கயிற்றிலும் கூடிய வலிமை கொண்டது. தான் கட்டப்பட்டுள்ள கயிற்றின் வலிமையைக் குறைக்காத மிகச் சில முடிச்சுக்களுள் இதுவும் ஒன்று.

சுற்றுக்கள் அதிகமாகும்போது முடிச்சின் வலிமை அதிகமாகிறது என்று முற்காலத்தில் பலர் நம்பினர். தனியொரு கயிற்றில் 20-30 சுற்றுக்களும், பின்னப்பட்ட கயிற்றில் 60 அல்லது அதற்கு மேற்பட்ட சுற்றுக்களும் மிகக்கூடிய வலிமை தொட்டவை எனவும் சொல்லப்பட்டது ஆனால் ,

குறிப்புகள்

இவற்றையும் பார்க்கவும்
 முடிச்சு
 முடிச்சுக்களின் பட்டியல்

வெளியிணைப்புக்கள்
 பிமினி முடிச்சு முடியும் முறையை விளக்கும் நிகழ்படம். 
 ஃபிசா.காம் (fisha.com)

மேற்கோள்கள்

முடிச்சுகள்
இறுக்கு முடிச்சு

இறுக்கு முடிச்சு (Strangle knot)ஒர் எளிய பிணைப்பு முடிச்சு. இது ஏறத்தாழ இடுக்கி முடிச்சு (constrictor knot) போன்றது. இம்முடிச்சு ஒரு சுற்றுத் திருப்பத்துக்கு அடியே மிக எளிய நுனிமுடிச்சும் கொண்டுள்ளது. ஆனால் இதன் நுனிகள் இடுக்கி முடிச்சில் உள்ளது போல் சுற்றுத் திருப்பத்துக்கு இடையே வராமல் வெளிப்புறமாக வருகின்றது. இறுக்கு முடிச்சு இரட்டை நுனி முடிச்சின் மாற்றி அமைக்கப்பட்ட வேறு ஓருரு. இது இரட்டை மீனவர் முடிச்சின் ஒரு பாதியாகும்.

இவற்றையும் பார்க்கவும்
 முடிச்சு
 முடிச்சுக்களின் பட்டியல்

மேற்கோள்கள்

முடிச்சுகள்
படி முடிச்சு

படி முடிச்சு அல்லது படி முடிச்சு (reef knot) என்பது ஒரே தடிப்புள்ள இரண்டு கயிறுகளைப் பிணைக்க பரவலாகப் பயன்படுத்தும் ஓர் எளிய முடிச்சு. ஆனால் கவனமாக இடவேண்டிய முடிச்சு.

படி முடிச்சு போட இடப்புறம் உள்ள கயிற்றில் ஒரு நுனி முடிச்சும், வலப்புறம் உள்ள கயிற்றில் ஒரு நுனி முடிச்சும் இடவேண்டும். இடப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய இரண்டும் கண்ணியின் ஒரே பக்கத்தில் இருந்து வெளிப்பட வேண்டும். வலப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய இரண்டும் கண்ணியின் ஒரே பக்கத்தில் இருந்து வெளிப்பட வேண்டும் ஆனால் அது இடப்புற கயிற்றுக்கு எதிர்த் திசையில் (மேல்-கீழ்) இருக்க வேண்டும். படத்தில் சிவப்பு முனைகள் நீலக் கண்ணிக்கு மேல் புறமாகவும், நீல கயிற்றின் முனைகள் சிவப்புக் கண்ணிக்குக் கீழ்ப்புறமாகவும் இருப்பதைப் பார்க்கலாம். இம் முடிச்சில் இரண்டு நுனிகளும் (செயல் முனைகளும்) ஒரே பக்கமாக இல்லாவில் இது திருடன் முடிச்சு என்னும் வேறொரு முடிச்சாகிவிடும்.

பயன்பாடுகள் 
படிமுடிச்சு ஒரே தடிமன் உள்ள இரண்டு கயிறுகளை இணைக்கப் பயன்படும் ஒரு முடிச்சு. இம்முடிச்சை சரியாக இட்டால், முடிச்சு பெரும்பாலும் நகராது. இம் முடிச்சை துணி போன்றவற்றில் இடும்பொழுது தட்டையாக படிந்து இருக்கும். இம் முடிச்சை காயம் பட்ட புண்களுக்கு இடும் கட்டுகளுக்கு மிக நெடுங்காலமாகப் பயன்பட்டு வந்திருகின்றது. காலணிகளின் பூட்டுக்கயிறுகளைப் பிணைக்கவும், அழகுபடுத்து முகமாகவும் இடும் முடிச்சுகளிலும் இது பயன்படுகின்றது.

ஆங்கிலப் பெயர் ரீஃவ் (Reef) என்பது பாய்மரப் படகுகளில் பாயை திருப்பி காற்றுத் தடுப்பைக் குறைக்கும் செயலுக்குக் ரீஃவ் என்று பெயர். அச் செயலுக்கு இம் முடிச்சுப் பயன்படுவதால் ரீஃவ் முடிச்சு என்று பெயர் பெற்றது.

முறையற்ற பயன்பாடு 

இம்முடிச்சு பரவலாக அறியப்ப்ட்டாலும், பார்ப்பதற்கும் கட்டுவதற்கு எளிதாக இருந்தாலும், வலுவான பாதுகாப்பான முடிச்சு அல்ல. உலகெங்கும் உள்ல சாரணர்களுக்கும் பரவலாக கற்பிக்கப்படுகின்றது. அனைத்துலக உறுப்பினர் பட்டையத்திலும் காணப்படுகின்றது. ஆனால் இரண்டு கயிறுகளை இணைக்க இம் முடிச்சைப் பயன்படுத்தக் கூடாது என்று அனைத்துலக முடிச்சுகள் குழுமம் பரிந்துரைக்கின்றது. இதற்கு மாறாக இரண்டு கயிறுகளை இணைக்க இரட்டை மீனவர் முடிச்சைப் பயன்படுத்த வேண்டும். இந்த படி முடிச்சை தவறாகப் பயன்படுத்தியதால் ஏற்பட்ட உயிரிழப்புகளின் காயங்களின் எண்ணிக்கை மற்ற எல்லா முடிச்சுகளாலும் ஏற்பட்டதை விடக் கூடுதலானது என்று சில முடிச்சுகள் பற்றிய வழிகாட்டு நூல்கள் கூறுகின்றன  மேலும் இந்த முடிச்சை பாதுகாப்பு இல்லாத பாட்டி முடிச்சு என்னும் முடிச்சோடும் குழப்பிக்கொள்ளவும் வாய்ப்பு அதிகம்.

தொடர்பான முடிச்சுகள்

இவற்றையும் பார்க்கவும் 
 முடிச்சு
 முடிச்சுக்களின் பட்டியல்

மேற்கோள்கள்

புற சான்றுகோள்கள் 
 Grog's Animated Knots: How to tie the reef knot
 Ian's Shoelace Site: Reef Knot as applied to short shoelaces
 Notable Knot Index
 IGKT Sea Cadet Knots 
 The Reef Knot Family
 Ashley's Book of Knots 

முடிச்சுகள்
சாரணியக் கைவினை
இடைப்பகுதி வளைய முடி

இடைப்பகுதி வளைய முடி என்பது கயிறு ஒன்றின் இடைப்பகுதியில் இரண்டு நிலையான அளவு கொண்ட தடங்களை உருவாக்குவதற்கான முடிச்சு ஆகும். தடங்கள் வழுக்காமல் இருப்பதும், சுமையேற்றிய பின்பும் அவிழ்ப்பதற்கு இலகுவாக இருப்பதும் இம் முடிச்சின் நன்மைகள் ஆகும்.

முடியும் நுட்பம் 
கயிற்றின் இடைப்பகுதியில் வழமையான முறையில் வளைய முடி முடிச்சு இடப்படும் (இடது பக்கப் படம்). ஆனாலும், மடிப்புப்பகுதியை நிலை முனையைச் சுற்றி எடுத்து மீண்டும் அதற்கு அருகிலேயே செருகி முடிக்கப்படுவது இல்லை. அதற்குப் பதிலாக, மடிப்புப் பகுதியை விரித்து முழு முடிச்சுமே அதனூடாகச் செலுத்தப்படும் (வலது பக்கப் படம்). முடிச்சை இறுக்கும்போது மடிப்புப்பகுதி இரண்டு நிலை முனைகளையும் சுற்றி அமையும் (மேலுள்ள படம்).

இவற்றையும் பார்க்கவும் 
 முடிச்சு
 முடிச்சுக்களின் பட்டியல்

குறிப்புகள்

வெளியிணைப்புக்கள் 
அசைவூட்டிய முடிச்சுக்கள்: கயிற்றைப் பயன்படுத்தி இடைப்பகுதி வளைய முடி முடிச்சு
இடைப்பகுதி வளைய முடி முடிச்சு முடிவது பற்றிய வழிகாட்டி

மேற்கோள்கள்

முடிச்சுகள்